tartuNLP/wikipedia-smugri-20251201 huggingface dataset:
Armeenia Eurovisiooni lauluvõistlusel

Armeenia tegi debüüdi Eurovisiooni lauluvõistlusel 2006. aastal Ateenas. Armeeniat esindas André lauluga "Without Your Love". Et Armeenia osales lauluvõistlusel esimest korda, pidi André läbima ka poolfinaali. Finaalõhtul saavutati 8. koht.
Kuni 2011. aastani pääses Armeenia alati poolfinaalist finaali ning lõpetas finaalis esikümnes. 2011. aastal jäi Armeenia lauluga "Boom Boom" poolfinaalis 12. kohale ning seega ei pääsenud esimest korda finaali.
2014. aasta Eurovisioonil kordas Aram Mp3 lauluga "Not Alone" Armeenia kõige paremat kohta, kui saavutas neljanda koha.
Hääletamise ajalugu (2006-2024 finaalid).
Armeenia on "andnud" kokku kõige rohkem punkte järgmistele riikidele:
Armeenia on "saanud" kokku kõige rohkem punkte järgmistelt riikidelt:
Aserbaidžaan Eurovisiooni lauluvõistlusel

Aserbaidžaan tegi oma debüüdi Eurovisiooni lauluvõistlusel 2008. aastal Belgradis pärast seda, kui Aserbaidžaani telekanal İctimai Televiziya (İTV) sai EBU aktiivseks liikmeks. İTV oli näidanud võistlust ka varem, ostes EBU-lt edastusõiguse.
2007. aasta Eurovisiooni lauluvõistlusel oli tahtnud osaleda Aserbaidžaani rahvuslik telekanal AzTV, kuid EBU reeglid ei lubanud seda, sest AzTV polnud EBU aktiivne liige. AzTV ei saanud 18. juunil 2007 EBU liikmestaatust, sest kanalit peeti liiga sõltuvaks Aserbaidžaani valitsusest.
5. juulil 2007 sai liikmestaatuse İTV ning 15. oktoobril 2007 sai İTV õiguse osaleda Eurovisiooni lauluvõistlusel.
Aserbaidžaan oli viimane Kaukaasia riik, kes lauluvõistlusega liitus. Esimesena liitus 2006. aastal Armeenia. Gruusia liitus 2007. aastal. Aserbaidžaan kvalifitseerus oma esimesel korral finaali ning saavutas 132 punktiga 8. koha.
2011. aastal esindasid Aserbaidžaani Eldar &amp; Nigar lauluga "Running Scared", mille autorid on rootslased Stefan Örn, Sandra Bjurman ja Lain Farguhanson. Laul võitis võistluse 221 punktiga.
2018. aastal ei pääsenud Aserbaidžaan esimest korda finaali. Seejuures poolfinaalis jäädi 11. kohale.
Hääletamise ajalugu (2008–2024 finaalid).
Aserbaidžaan on "andnud" kokku kõige rohkem punkte järgmistele riikidele:
Aserbaidžaan on "saanud" kokku kõige rohkem punkte järgmistelt riikidelt:
Belgia Eurovisiooni lauluvõistlusel

Belgia on üks riikidest, mis kuulus 1956. aastal Eurovisiooni lauluvõistluse osavõtjate algkoosseisu. Belgia on osalenud 51 korral ning on eelnevate aastate halbade tulemuste tõttu vahele jätnud vaid aastad 1994, 1997 ja 2001. Belgia on ühe korra lauluvõistluse võitnud. 1986. aastal esindas Belgiat Sandra Kim, kes võitis võistluse lauluga "J'aime la vie". Kuigi Sandra laulis, et on 15-aastane, oli ta tegelikult kõigest 13-aastane. Praegu on osalejate minimaalne vanus 16, seega ongi Sandra Kim noorim Eurovisiooni lauluvõistluse võitja läbi aegade. Belgia oli viimane algkoosseisu kuulunud riikidest, kes võistluse võitis. Tänu võidule toimus 1987. aasta Eurovisiooni lauluvõistlus Brüsselis.
Belgia on olnud kahel korral teine (1987 ja 2003) ning kaheksal korral viimane. 2003. aasta Eurovisiooni lauluvõistlusel laulis Urban Trad väljamõeldud keeles laulu "Sanomi" ning saavutas 165 punktiga teise koha. See oli 2 punkti vähem kui Türgil, kes tookord võitis. Ishtar laulis ka 2008. aastal väljamõeldud keeles, kuid pidi leppima 17. kohaga 1. poolfinaalis ega kvalifitseerunud finaali.
Rahvuslik valimisprotsess.
Belgial on spetsiaalne valimisprotsess. Belgias on kaks ringhäälingut, VRT ja RTBF. Laulu valida saab üks ringhäälingutest üle aasta. Enne 1999. aasta Eurovisiooni lauluvõistlust esitati kõik laulud kas hollandi või prantsuse keeles, välja arvatud 1977. aastal, kui Belgia esindaja laulis inglise keeles. Belgiat ei ole kunagi esindanud laul, mis oleks Belgia kolmandas riigikeeles saksa keeles.
Hääletamise ajalugu (1957–2023 finaalid).
Belgia on "andnud" kokku kõige rohkem punkte järgmistele riikidele:
Belgia on "saanud" kokku kõige rohkem punkte järgmistelt riikidelt:
Bosnia ja Hertsegoviina Eurovisiooni lauluvõistlusel

Bosnia ja Hertsegoviina tegi oma debüüdi Eurovisiooni lauluvõistlusel 1993. aastal. Riik on osalenud igal aastal, välja arvatud aastatel 1998 ja 2000, mil madal keskmine skoor sundis võistluse vahele jätma, ning aastatel 2013–2015. Alates 2017. aastat ei ole osaletud.
Bosnia ja Hertsegoviina parim tulemus on aastast 2006, mil Hari Mata Hari saavutas lauluga "Lejla" kolmanda koha.
Bosnia ja Hertsegoviina on võistelnud Eurovisiooni lauluvõistlusel ka aastatel 1961–1991 Jugoslaavia osana. Bosnia ja Hertsegoviina on Jugoslaaviat esindanud aastatel 1964, 1973, 1976 ja 1981.
"Osalejate vaatamiseks enne 1993. aastat vaata Jugoslaavia Eurovisiooni lauluvõistlusel."
Hääletamise ajalugu (1993–2016).
Bosnia ja Hertsegoviina on "andnud" kokku kõige rohkem punkte järgmistele riikidele:
Bosnia ja Hertsegoviina on "saanud" kokku kõige rohkem punkte järgmistelt riikidelt:
Eesti Eurovisiooni lauluvõistlusel

Eesti on osalenud Eurovisiooni lauluvõistlusel alates 1993. aastast. Eesti on võitnud lauluvõistluse ühel korral: 2001. aastal Kopenhaagenis, kus Eestit esindasid Tanel Padar, Dave Benton ja 2XL looga "Everybody". Sellele järgnenud 2002. aasta lauluvõistlus korraldati Tallinnas Saku suurhallis.
1990. aastad.
Eesti esimene Eurovisioonile saadetud lugu kandis pealkirja "Muretut meelt ja südametuld", seda esitas Janika Sillamaa. Pääsemaks Dublinis toimunud lõppvõistlusele, tuli läbida uute Ida-Euroopa riikide jaoks korraldatud poolfinaal, mis toimus Ljubljanas Sloveenias. Seal jäädi viiendaks ja finaali ei pääsetud.
1994. aastal esindas Eestit Silvi Vrait lauluga "Nagu merelaine". Dublinis toimunud võistlusel jäädi eelviimasele ehk 24. kohale, mistõttu pidi Eesti jätma ühe aasta võistlusel vahele. 1996. aastal naasis Eesti lauluga "Kaelakee hääl", mida esitasid Maarja-Liis Ilus ja Ivo Linna. Laul saavutas Oslos 5. koha.
2000–2002.
2000. aastal oli Eesti lugu üks favoriitidest, kellele ennustati võitu. Inese esituses kõlanud lugu "Once in a Lifetime" saavutas seni kõrgeima tulemuse – 4. koha. 
2001. aastal purustati Kopenhaagenis aasta varem püstitatud rekord: Tanel Padar, Dave Benton ja 2XL tõid lauluga "Everybody" Eestile võidu. See andis Eesti Televisioonile õiguse korraldada 2002. aasta Eurovisiooni lauluvõistlust, mis toimus Tallinnas Saku Suurhallis. Eestit esindas siis Rootsi laulja Sahlene, kes lauluga "Runaway" saavutas 3. koha.
2003–2008.
Edukatele aastatele järgnes kuus aastat ebaedu. 2003. aastal esindas Riias Eestit ansambel Ruffus, mille esituses kõlanud lugu "Eighties Coming Back" platseerus 21. kohale. Sellest tulenevalt nimetati järgnenud mõõnaperioodi "Epliku needuseks". 
Alates 2004. aastast korraldatakse finaalkontserdi eel poolfinaale, et osaleda saaks suurem arv riike. İstanbulis pidid poolfinaalis osalema need riigid, kes ei jõudnud Riias esikümnesse (välja arvatud automaatselt finaali pääsenud "suure neliku" riigid ehk Suurbritannia, Saksamaa, Hispaania ja Prantsusmaa). Eesti pidi seetõttu osalema poolfinaalis, kus edasipääsuks tuli jõuda esimese kümne sekka. Neiokõsõ esituses kõlanud võrukeelne lugu "Tii" jäi 11. kohale ning Eesti pidi aasta hiljem jälle poolfinaalis osalema. 
2009–.
Septembris 2008 otsustati, et üle kümne aasta "Eurolaulu" produtsendina töötanud Juhan Paadami asemel hakkab Eesti riikliku eelvooru produtsendina tööle Heidy Purga. Oktoobris teatas Purga, et seni toimununud "Eurolaulu" asemel hakatakse korraldama lauluvõistlust "Eesti Laul". Uue võistluse peaeesmärk oli tuua esile uut eesti muusikat. "Eesti Laulu" eesmärgiks pole leida parimat lugu Eestit esindama Eurovisiooni lauluvõistluseks, vaid see on suunatud eelkõige eesti publikule. 
Hääletamise ajalugu (1994–2023 finaalid).
Eesti on "andnud" kõige rohkem punkte järgmistele riikidele:
Eesti on "saanud" kõige rohkem punkte järgmistelt riikidelt:
Jack Broughton

Jack Broughton (õieti John Broughton; 5. juuli 1704 – 8. jaanuar 1789) oli Inglismaa poksija ja üks professionaalse poksi rajajaid. 
Teda peetakse sageli kaasaegse poksi isaks, kuna just tema oli esimene, kes koostas kirjaliku poksireeglistiku. Enne seda olid olemasolevad nn reeglid väga ebamäärased ja varieerusid võistluseti. 1743. aastal kehtestas ta esimesed ametlikud poksireeglid, tuntud kui Broughtoni reeglid, mille eesmärk oli suurendada võitlejate turvalisust ja muuta võistlused selgemini struktureerituks. Tema seitset reeglit kasutati poksis laialdaselt ligi 100 aastat, kuni need 1838. aastal asendati London Prize Ring’i reeglitega.
Broughton tutvustas ka poksiringi kontseptsiooni ning kasutas treeningutel pehmendatud kindaid, mida peetakse tänapäevaste poksikinnaste eelkäijateks. 
Lisaks sportlaskarjäärile pidas Jack Broughton Londonis poksikooli ning oli üks olulisemaid tegelasi poksi populariseerimisel 18. sajandi Inglismaal. Samuti oli ta Inglismaa kuninga George II ihukaitsja ja osales Dettingeni lahingus.
Jack Broughton suri 8. jaanuaril 1789 Londonis ning on maetud Westminster Abbeysse. 
Ta on arvatud Rahvusvahelise Poksikuulsuste Halli liikmeks.
Stella auhind

Stella auhind on auhind, mis antakse kõige kummalisematele Ameerika Ühendriikide kohtulahenditele. 
Auhinna nimi pärineb Stella Liebecki nimest. Aastal 1992 kallas ta McDonalds'i söögikohas endale sülle tassitäie kuuma kohvi ning sai selle tagajärjel kolmanda astme põletuse. Liebeck kaebas söögikoha kohtusse ja kohus mõistis talle 2,9 miljoni dollarilise hüvitise.
Kultuuriantropoloogia mõisteid

"Siin on loetletud kultuuriantropoloogia mõisteid.
UD Almería

UD Almería (täisnimi Unión Deportiva Almería) on Hispaania jalgpalliklubi, mille kodulinn on Almería.
Seos Eestiga.
2009. aasta suvel liitus Almeríaga Eestist pärit Venemaa kodakondsusega Nikita Andrejev, kes 2011. aastani mängis klubi duubelmeeskonnas.
Real Betis

Real Betis Balompié on Hispaania linna Sevilla jalgpalliklubi. Klubi mängib Hispaania kõrgliigas La Liga alatest hooajast 2015–2016.
Klubi on asutatud 12. septembril 1907. Klubi on tulnud korra Hispaania meistriks (hooajal 1934–35) ning võitnud kolmel korral Hispaania karika (hooaegadel 1976–77, 2004–05 ja 2021–22).
Real Betis on jõudnud korra UEFA Meistrite Liiga alagrupiturniirile (hooajal 2005–2006). UEFA Euroopa Liigas ehk endises UEFA karikas on parim tulemus 16 sekka jõudmine (hooaegadel 2005–06 ja 2013–14).
Klubi kodustaadion on Benito Villamarín, mis mahutab 60 720 pealtvaatajat.
Praegune koosseis.
"Seisuga 21. mai 2025"
Helilooming

Helilooming ehk kompositsioon ehk komponeerimine on muusikas heliteose, helikeskkonna või muusikalise protsessi loomise kunst ("ars"), oskus ("techne") ja protsess. Heliloomingut loov isik on helilooja.
Heliloomingut võib mõista "mõtlemisena helides". Helilooming on tihti mõjutatud heliloojat ümbritseva ühiskonna poliitilisest, majanduslikust, hariduslikust, kultuurilisest ja õiguslikust situatsioonist. 
Heliloomingu aluseks on tavaliselt muusika kompositsioonimeetod. 
Heliloomingu refleksiooniga, mõtlemisega "mõtlemisest helidest" tegeleb muusikateooria.
16. sajandil tähendas sõna "kompositsioon" ühest küljest komponeerimise reegleid ("the condition of being composed") ja teisest küljest komponeerimise toimingut ("the action of composing"). Kompositsiooni sõna kasutati muusikateose kohta, mis oli erinevate esituste puhul äratuntav või ka uue muusikateose loomise tähenduses. Kitsendavalt nii heliteose loomist kui ka selle interpreteerimist eristatakse improvisatsioonist, mille puhul muusika määravad tunnused tekivad esituse käigus, sõltudes esitajate tegevusest erinevates esitusolukordades ning ettevalmistusest.
Muusikast rääkimisel on kompositsiooni omadused tavaliselt üheks olulisemaks teemaks. Kompositsiooni mõistet kasutatakse siis, kui räägitakse kas vokaal- või instrumentaalteose teatud osadest või elementidest või sellest, kuidas need elemendid on omavahel ühendatud või koordineeritud. Stiili või meetodit, kuidas muusikalisi elemente omavahel kombineerida võib nimetada ka teatud kultuuriliseks muutujaks. Samas kultuurist sõltuvalt ei pruugi tegemine, vormimine, leiutamine ja tuvastamine veel tingimata tähendada valitsevat huvi muusika konstruktsiooni ehk siis selle vastu, kuidas muusika on tehtud, vormitud, leiutatud või tuvastatud.
Deportivo de La Coruña

Deportivo de La Coruña (ametliku nimega Real Club Deportivo de La Coruña, S.A.D.; galeegi Deportivo da Coruña) on Hispaania jalgpalliklubi, mille kodulinn on A Coruña Galicias. Alates hooajast 2014–2015 mängib klubi Hispaania kõrgliigas La Ligas.
Klubi asutati 1906. aastal nime Club Deportivo de la Sala Calvet all. Klubi sai kuningliku staatuse 1907. aasta mais ja kuningas Alfonso XIII sai klubi aupresidendiks.
Deportivo de La Coruña on tulnud korra Hispaania meistriks (hooajal 1999–2000) ning võitnud kaks korda Hispaania karika (hooaegadel 1994–95 ja 2001–02) ning kolmel korral Hispaania superkarika (aastatel 1995, 2000 ja 2002). 1990. ja 2000. aastatel mängis klubi sageli UEFA Meistrite Liigas ja UEFA karikavõistlustel. UEFA Meistrite Liigas on parimaks tulemuseks pääs poolfinaali hooajal 2003–2004, mil poolfinaalis kaotati kahe mängu kokkuvõttes hilisemale meistrile FC Portole. UEFA karikavõistlustel oli parimaks kohaks neljandasse ringi ehk kuueteistkümnendikfinaali jõudmine hooajal 1999–2000.
Deportivo de La Coruña mängis püsivalt Hispaania kõrgliigas aastatel 1991–2011. Hooajal 2010–2011 saadi kõrgliigas 18. koht ja langeti esiliigasse. Hooajaks 2012–2013 tõusti tagasi kõrgliigasse, kuid eelviimase koha tõttu tuli järgmine hooaeg taas alustada esiliigast. Alates 2014–2015 on klubi püsinud kõrgliigas.
Deportivo de La Coruña kodustaadion on Estadio Riazor, mis mahutab 32 912 pealtvaatajat.
Deportivo de La Coruña suurim rivaal on samuti Galicia piirkonnas tegutsev klubi Celta de Vigo ja klubide vahelised mängud on tuntud Galicia derbina.
RCD Espanyol

RCD Espanyol de Barcelona (täisnimega "Reial Club Deportiu Espanyol de Barcelona " – 'Barcelona Kuninglik Hispaania Spordiklubi') on Hispaania spordiklubi, mis on eelkõige tuntud oma jalgpallimeeskonna poolest.
RCD Espanyoli esindusmeeskond mängib Hispaania jalgpalli kõrgliigas La Liga. 2021. aastal langes Espanyol pärast 26 aastat Hispaania kõrgliigast välja, kuid kindlustas järgmisel hooajal pääsu tagasi kõrgliigasse. RCD Espanyol oli 1928. aastal üks La Liga asutajaliikmeid. Parim koht Hispaania kõrgliigas on kolmas, mis on saavutanud neljal korral, viimati hooajal 1986–1987. Klubi on neljal korral võitnud Hispaania karika (1929, 1940, 2000, 2006).
Klubi koduväljakuks on RCDE staadion (varem tuntud ka nimedega Cornellà-El Prati staadion aastail 2009–2014 ja Power8 staadion aastail 2014–2016). See on klubi ajaloo kaheksas staadion. Aastail 1997–2009 mängiti Montjuïci olümpiastaadionil. Aastail 1923–1997 oli kodustaadioniks nüüdseks lammutatud Sarrià staadion, mille klubi oli sunnitud raske finantsolukorra tõttu kinnisvaraarendajatele maha müüma. RCDE staadion ei asu Barcelona linnas, vaid Baix Llobregatis Cornellà ja El Prati piiril.
RCD Espanyoli ja FC Barcelona vahelised mängud on tuntud "Derbi barceloní"dena.
Praegune meeskond.
"Seisuga 18. jaanuar 2022"
Getafe CF

Getafe Club de Fútbol on Hispaania linna Getafe jalgpalliklubi, mis mängib alates hooajast 2017–2018 Hispaania kõrgliigas La Liga.
Klubi on asutatud 1983. aastal. Esimesel hooajal alustas klubi Hispaania jalgpalli 7. liiga tasemelt. Hooajaks 1994–1995 oldi jõutud juba esiliigasse. Esimest korda jõuti Hispaania kõrgliigasse hooajal 2004–2005. Pärast 12 aastat langeti kõrgliigast esimest korda välja hooajal 2015–2016, mil jäädi üheksateistkümnendaks. Kõrgliigasse jõuti tagasi hooajaks 2017–2018.
Getafe parim koht Hispaania kõrgliigas on viies, mis saavutati hooajal 2018–19. Klubi on kahel korral jõudnud Hispaania karikavõistluste finaali (hooaegadel 2006–07, 2007–08), kuid mõlemal korral on kaotatud. Hooajal 2007–2008 osales klubi Euroopa karikasarjas, kus jõuti lõpuks kaheksa parima sekka. Hooajal 2019–20 jõudis Getafe UEFA Euroopa Liigas 16 parema sekka.
Getafe suurimaks rivaaliks on CD Leganés.
Getafe kodustaadion on alates 1989. aastast Coliseum Alfonso Pérez, mis mahutab 17 393 pealtvaatajat.
Praegune koosseis.
"Seisuga 19. september 2022"
Koto

Koto (琴 või 箏) on jaapani keelpill. Koto on umbes 180 cm pikk ja sel on 13 keelt.
RCD Mallorca

Real Club Deportivo Mallorca on Hispaania jalgpalliklubi, mis tegutseb Baleaaride saarestikku kuuluval Mallorca saarel Palma de Mallorca linnas.
Klubi asutati 1916. aastal nime Alfonso XIII Foot-Ball Club all. See nimetati ümber Mallorca järgi 1931. aastal. Hispaania kõrgliigas mängis Mallorca esimest korda hooajal 1960–61. Kõige edukam periood on olnud 1997–2013, mil mängiti 16 hooaega Hispaania kõrgliigasse. Selle aja jooksul lõpetati Hispaania kõrgliigas viie parima seas neljal korral. Hooaegadel 1998–99 ja 2000–01 saadi liigas kolmas koht, mis on jäänud Mallorca parimaks tulemuseks Hispaania kõrgliigas. 1998. aastal võideti Hispaania superkarikafinaalis Supercopa de España FC Barcelonat kahe mängu kokkuvõttes 3:1. 2003. aastal võitis Mallorca Hispaania karika, kui karikafinaalis alistati Recreativo de Huelva tulemusega 3:0. 1999. aastal kaotati UEFA karikavõitjate karikavõistluste finaalis Itaalia klubile Rooma Lazio tulemusega 2:1
Hooaja 2016–17 järel langes Mallorca välja ka Hispaania esiliigast ning hooajal 2017–18 hooajal mängiti pärast 36 aastat Hispaania tugevuselt kolmandas liigas. Sealt tõusis Mallorca kohe tagasi esiliigasse. 2019. aastal kindlustati pääs tagasi kõrgliigasse, kust Mallorca hooajal 2019–20 kohe ka välja langes. Vaid üks hooaeg hiljem jõuti taas kõrgliigasse.
Hooajal 1998–99 pälvis Mallorca väravavaht Carlos Roa Ricardo Zamora auhinna, mis antakse Hispaania kõrgliigas väravavahile, kes laseb keskmiselt endale lüüa kõige vähem väravaid mängu kohta. Hooajal 2007–08 lõi Mallorca mängija Daniel Güiza Hispaania kõrgliigas 27 väravat ja oli sel hooajal liiga suurim väravakütt. Teised silmapaistavad Mallorcas mänginud mängijad on veel teiste seas Samuel Eto'o, Juan Arango ja Miguel Ángel Nadal.
Klubi kodustaadion on Visit Mallorca Estadi, mis mahutab 23 142 pealtvaatajat.
Praegune koosseis.
"Seisuga 1. september 2022"
CD Numancia

Club Deportivo Numancia de Soria on Hispaania linna Soria jalgpalliklubi.
CA Osasuna

Club Atlético Osasuna (baski keeles "osasuna" 'tervis') on Hispaania linna Pamplona jalgpalliklubi, mis mängib riigi kõrgliigas.
Klubi on asutatud 24. oktoobril 1919. Esimest korda mängis Osasuna Hispaania kõrgliigas hooajal 1935–36. Hispaania kõrgliigas on klubi ajaloo parimaks kohaks olnud neljas, mis on saavutatud hooaegadel 1990–91 ja 2005–06. 2005. aastal jõudis Osasuna Hispaania karikavõistlustel finaali, kus kaotati lisaajal Real Betisel tulemusega 1:2
Ajaloo jooksul on Osasuna suurimateks rivaalideks olnud Real Zaragoza, Madridi Real ja mitmed Baskimaa klubid, teiste seas Athletic Bilbao.
Klubi kodustaadion on El Sadar, mis mahutab 23 576 pealtvaatajat.
Praegune koosseis.
"Seisuga 30. jaanuar 2022"
Recreativo de Huelva

Real Club Recreativo de Huelva on Hispaania vanim jalgpalliklubi. Selle asutasid 1889. aastal Briti kaevandusettevõtte Rio Tinto Group töötajad.
Sevilla FC

Sevilla Fútbol Club, S.A.D. on Hispaania jalgpalliklubi, mis tegutseb Sevillas. See mängib Hispaania kõrgliigas La Liga.
Klubi asutati 25. jaanuaril 1890 ja esimest korda mängis Sevilla Hispaania jalgpallikõrgliigas hooajal 1934–1935. Hooajal 1945–46 tuli Sevilla Hispaania meistriks, peale selle on klubi võitnud viiel korral Hispaania karika.
Klubi on seitsmel korral võitnud Euroopa Liiga ja on sellega kõige edukam klubi Euroopa Liigas. Viimane Euroopa Liiga võit pärineb hooajast 2022/23, mil finaalis alistati Itaalia klubi AS Roma.
Klubi kodustaadion on Estadio Ramón Sánchez Pizjuán, mis mahutab 42 714 pealtvaatajat.
Sevilla naiskond mängib Hispaania naiste kõrgliigas Liga F.
Praegune koosseis.
"Seisuga 23. august 2024"
Sporting de Gijón

Real Sporting de Gijón on Hispaania jalgpalliklubi.
Valencia CF

Valencia Club de Fútbol, SAD on Hispaania jalgpalliklubi, mis tegutseb Valencias. See mängib Hispaania kõrgliigas La Liga.
1919. aastal asutatud Valencia CF on Hispaania üks läbi aegade edukamaid jalgpalliklubisid, olles tulnud kuuel korral Hispaania meistriks ning võitnud kaheksa Hispaania karikat ja ühe Hispaania superkarika.
Kahel hooajal järjest – 1999–2000, 2000–01 – jõudis Sevilla Meistrite Liiga finaali, kuid kaotas mõlemal korral. Aastatel 1980 ja 2004 on Sevilla võitnud UEFA Superkarika ning korra UEFA karikavõitjate karika (hooajal 1979–80) ja UEFA karika (hooajal 2003–04).
Valencia suurim rivaal on Villarreal.
Valencia CF kodustaadion on Mestalla staadion, mis mahutab 48 600 pealtvaatajat.
Praegune meeskond.
"Seisuga 1. veebruar 2022"
Valladolidi Real

Real Valladolid Club de Fútbol, S.A.D. on Hispaania jalgpalliklubi, mis asub Valladolidis. Klubi mängib alates hooajast 2024–2025 Hispaania kõrgliigas La Liga.
Klubi on asutatud 1928. aastal.
Klubi kodustaadion on Estadio José Zorrilla, mis mahutab 27 846 pealtvaatajat.
Hispaania kõrgliigas mängis Valladolid esimest korda hooajal 1948/49. Valladolidi läbi aegade parim koht Hispaania kõrgliigas on olnud neljas (hooajal 1962–63). Läbi ajaloo on Valladolid Hispaania kõrgliigas 13. enim punkte teeninud klubi. Hispaania esiliigas on Valladolid võitnud kolmel korral (hooaegadel 1947/48, 1958/59 ja 2006–07).
Hispaania karikavõistlustel on Valladolid olnud kahel korral teine: 1950. aastal kaotati Atlético de Bilbaole 1:4 ja 1989. aastal Madridi Realile 0:1. 1984. aastal võitis Valladolid Copa de la Liga, kui finaalmängus alistati Madridi Atlético.
Euroopa karikasarjades on Valladolid osalenud kolmel korral: hooajal 1984/85 kaotati UEFA karikavõistlustel 64 parima seas Jugoslaavia klubile Rijekale, hooajal 1997/98 võideti 64 parima seas Läti klubi Skontot, kuid kaotati seejärel Moskva Spartakile, hooajal 1989/90 jõudis Valladolid UEFA karikavõitjate karikavõistlustel veerandfinaali, kus kaotati Prantsusmaa klubile Monaco penaltiseeria järel.
2018. aasta septembris sai klubi enamusomanikuks Brasiilia jalgpallilegend Ronaldo.
Praegune koosseis.
"Seisuga 14. august 2024"
Villarreal CF

Villarreal Club de Fútbol, S.A.D. on Hispaania jalgpalliklubi, mis tegutseb Castellóni provintsis Villarrealis. Klubi on asutatud 10. märtsil 1923. Alates hooajast 2013/14 on Villarreal püsivalt mänginud Hispaania kõrgliigas La Liga.
Villarreali parim koht Hispaania kõrgliigas on teine, mis saavutati hooajal 2007–2008. Aastatel 2000–2012 ei langenud Villarreal kordagi Hispaania kõrgliigast välja. Esimest korda jõuti Hispaania kõrgliigasse hooajal 1998–1999.
UEFA Meistrite Liiga hooajal 2005–2006 jõudis Villarreal poolfinaali, kus kaotati kahe mängu kokkuvõttes Inglismaa klubile Arsenal tulemusega 0:1. Esimese suure tiitli võitis Villarreal 2021. aastal, kui UEFA Euroopa Liiga finaalis alistati Inglismaa klubi Manchester United.
Klubi kodustaadion on Estadio de la Cerámica (varasema nimega El Madrigal). Staadion mahutab 23 008 pealtvaatajat.
Villarreali naiskond mängib Hispaania naiste jalgpalli kõrgliigas Primera División Femenina de Fútbol.
Praegune meeskond.
"Seisuga 22. august 2024"
Sündinud 5. oktoobril

"Siin loetletakse 5. oktoobril sündinud tuntud inimesi.
Pamplona

Pamplona (baski keeles "Iruñea", ametlikult "Iruña") on linn Hispaanias, Navarra autonoomse piirkonna keskus. Asub Arga jõe ääres.
Pamplona on Baskimaa ajalooline pealinn. Linna elanikest räägib baski keelt 8,65%.
Linn (ladina Pompaelo) rajati 74 eKr Gnaeus Pompeiuse poolt purustatud baskide asula kohale.
Iruñea on tuntud seal igal aastal linna kaitsepühaku San Fermíni auks peetaval festivalil toimuva pullijooksu poolest.
Linna jalgpalliklubi on CA Osasuna.
2016

2016. aasta (MMXVI) oli 21. sajandi 16. aasta. 2016 oli liigaasta.
Uruguaiana

Uruguaiana on linn ja vald Brasiilias Rio Grande do Suli osariigis.
Valla pindala on 5715,8 km² ja vallas elab 136 364 inimest. Vald piirneb kahe välisriigi, Argentina ja Uruguayga.
Linn asub 66 meetri kõrgusel merepinnast.
Uruguaiana asub Uruguay jõe vasakul kaldal Argentina piiri ääres. Jõe vastaskaldal asub Paso de los Libresi linn, mis on märksa väiksem. Linnu ühendab maantee- ja raudteesild, mille avasid 21. mail 1947 tollased presidendid Eurico Gaspar Dutra Brasiiliast ja Juan Domingo Perón Argentinast.
Lisaks läheb Uruguaianast maantee kirdesse piki Uruguay jõge ülesvoolu Itaqui kaudu São Borjasse, edelasse piki jõge allavoolu Uruguaysse ja itta Alegretesse. Linna läbib ka raudtee, mis läheb Alegretesse ja Paso de los Libresesse.
Uruguaiana on asutatud 24. veebruaril 1843. Uruguaiana oli lõunapoolseim koht, kuhu Paraguay väed jõudsid Paraguay sõja ajal 5. augustil 1865. Linn langes vastupanuta. Paraguaylastest vabastati ta samal aastal pärast kuuenädalast piiramist ja see tähendas pöördepunkti kogu sõja käigus, mis lõppes Paraguay jaoks hävitava kaotusega.
Uruguaianas rajati Brasiilia naftatööstus. 1932. aastal asutati Riograndense naftatöötlemisettevõte, mis oli Brasiilia esimene. Sel ajal oli see ettevõte väga suure majandusliku, sõjalise ja sotsiaalse tähtsusega. Sellest ettevõttest kasvas välja üks Brasiilia suurimaid naftatööstusettevõtteid Grupo Ipiranga, mis tegutseb kõikjal Brasiilias, eriti selle lõuna- ja kagupiirkonnas.
1987. aastal rajas Toshiba Uruguaianast Uruguaysse kõrgepingealalisvooluliini, milles on alalisvool pingega 17,9 kV. See võimaldab edastada võimsust kuni 53,9 MW.
2012

2012. aasta (MMXII) oli 21. sajandi 12. aasta. 2012 oli liigaasta.
Terrass (geoloogia)

Terrass on astangutevaheline rõhtne väikese kaldega tasand. 
Jõe- ehk oruterrassid tekivad erosioonibaasi muutumisel maapinna tõusu või veetaseme muutumise tõttu. Nad tähistavad jõeoru kunagist lammi. 
Järve- ja mereterrassid võivad oma tekkimisviisi järgi olla kuhje- või kulutusterrassid. Nad tähistavad endisaegset järve või mere veetaset.
Läti Eurovisiooni lauluvõistlusel

Läti on osalenud Eurovisiooni lauluvõistlusel üheksa korda. 
Läti tegi Eurovisiooni-debüüdi 2000. aastal Stockholmis, kus saavutati kolmas koht lauluga "My Star", mille esitas Brainstorm. Sestsaati pole Läti vahele jätnud ühtegi võistlust. 
2002. aastal Tallinnas saavutati võit. Marie N laulis Läti lauluga "I Wanna" 176 punktiga võistluse võitjaks. See andis Lätile õiguse korraldada järgmise aasta lauluvõistlus ning 2003. aasta Eurovisiooni lauluvõistlus toimuski Riia Skonto Hallis.
Hääletamise ajalugu (2000–2017 finaalid).
Läti on "andnud" kõige rohkem punkte järgmistele riikidele:
Läti on "saanud" kõige rohkem punkte järgmistelt riikidelt:
Institutsionaalne majandusteadus

Institutsionaalne majandusteadus on suunatud inimeste loodud institutsioonide rollide mõistmisele majanduselus toimuvates tegevustes.
USA-s oli institutsionaalne majandusteadus peamine majandusteaduse suund ja seda esindasid sellised majandusteadlased nagu Thorstein Veblen, Wesley Mitchell ja John R. Commons. Mõned institutsionalistid käsitlevad institutsionalismi esindajana ka Karl Marxi, kuna ta kirjeldas kapitalismi kui ajalooliselt sidusat süsteemi. Teised institutsionalistid ei nõustu Marxi kirjeldusega, kuna ta ei käsitlenud kesksena mitte turge, raha ja tootmise eraomandust, vaid neid kõiki kui indiviidide tegevuse tulemust.
Institutsionalism tänapäeval.
Tänapäevases institutsionalismis on mitu suunda: uusinstitutsionalism, mida esindab Nobeli auhinna saanud Douglass North, ja institutsionaalne poliitiline ökonoomia ning "vana" või "kriitiline" institutsionalim (millele vastandub radikaalselt neoklassikaline majandusteadus) ning mida seostatakse Cambridge'i majandusteadlaste Ha-Joon Changi, Daniel Bromley (Wisconsin-Madison Ülikool), Warren Samuelsi (Michigani Ülikool) ja Geoffrey Hodgsoniga Hertfordshire'i Ülikoolist. Institutsionaalse majandusteaduse muutumist peavooluks võib jälgida selliste Nobeli auhinna võitjate nagu Daniel Kahnemani, Thomas Schellingu, Gunnar Myrdali ja Herbert Simoni töödes.
Detsember 2009

Detsember 2009, kroonika
2009. aasta detsember algas teisipäeval ja lõppes 31 ööpäeva pärast neljapäeval.
November 2009

November 2009, kroonika
2009. aasta november algas pühapäeval ja lõppes 30 ööpäeva pärast esmaspäeval.
Oktoober 2009

Oktoober 2009, kroonika
2009. aasta oktoober algas neljapäeval ja lõppes 31 ööpäeva pärast laupäeval.
September 2009

September 2009, kroonika
2009. aasta september algas teisipäeval ja lõppes 30 ööpäeva pärast kolmapäeval.
August 2009

August 2009, kroonika
2009. aasta august algas laupäeval ja lõppes 31 ööpäeva pärast esmaspäeval.
Juuli 2009

Juuli 2009, kroonika
2009. aasta juuli algas kolmapäeval ja lõppes 31 ööpäeva pärast reedel.
Jaanuar 2009

Jaanuar 2009, kroonika
2009. aasta jaanuar algas neljapäeval ja lõppes 31 ööpäeva pärast laupäeval.
Veebruar 2009

Veebruar 2009, kroonika
2009. aasta veebruar algas pühapäeval ja lõppes 28 ööpäeva pärast laupäeval.
Märts 2009

Märts 2009, kroonika
2009. aasta märts algas pühapäeval ja lõppes 31 ööpäeva pärast teisipäeval.
Aprill 2009

Aprill 2009, kroonika
2009. aasta aprill algas kolmapäeval ja lõppes 30 ööpäeva pärast neljapäeval.
Mai 2009

Mai 2009, kroonika
2009. aasta mai algas reedel ja lõppes 31 ööpäeva pärast pühapäeval.
Juuni 2009

Juuni 2009, kroonika
2009. aasta juuni algas esmaspäeval ja lõppes 30 ööpäeva pärast teisipäeval.
Nils Stromberg

Krahv Nils Jönsson Stromberg af Clastorp (sündinud Nils Brattman) (25. märts 1646 Jönköping – 16. august 1723 Claestorpi loss, Södermanlandi lään) oli Rootsi sõjaväelane ja riigitegelane.
1667. aastast oli ta Tartu kindluse konduktor, 1699 vabahärra, 1703 kindralleitnant, 1706 krahv, Eestimaa kindralkuberner 1706–1709 ja 12. oktoobrist 1709 kuni Riia kapitulatsioonini 3/14. juunil 1710 viimane Rootsi-aegne Liivimaa kindralkuberner.
1709 andis Stockholmi valitsus talle lisaks Eestimaa kindralkuberneri kohustustele ka Rootsi vägede ülemjuhataja ülesanded kogu Eesti-, Liivi- ja Kuramaal, mille tõttu kolis ta septembris Tallinnast Riiga, määrates Tallinnas enda asemele asekuberneriks kindralmajor Dietrich Friedrich von Patkuli (surnud 10. oktoobril 1710).
1711. määrati ta Kammerkolleegiumi ja Riigikontori (rootsi keeles "Statskontoret") presidendiks.
Perekond.
Isa: Jöns Pedersson (Persson) Brattman (suri 1670), raehärra ja postkontori ülem, Peder Gudmundsson Strömbergi (1575–1655) ja Anna Månsdotteri (1580–1630) poeg
Ema: Kristina Gudmundsdotter (suri 1694) 
Nils Stromberg abiellus 1690. aastal vabapreili Anna Katarina Fleming af Liebelitziga (1658–1718), kelle vanemad olid Rootsi vabahärra ja diplomaat, kindralmajor Göran (Jöran) Klasson Fleming af Liebelitz (1628–1667) ja vabapreili Sigrid Gyllenstierna af Lundholm (1639–1700). 
Abielust sündisid:
Atalanta BC

Atalanta Bergamasca Calcio (ka Atalanta Bergamo) on Itaalia linna Bergamo jalgpalliklubi, mis on alates hooajast 2011–2012 mänginud püsivalt riigi kõrgliigas Serie A. 
1963. aastal võitis Atalanta Itaalia karika. Hooajal 1987–88 jõudis klubi UEFA karikavõitjate karikavõistlustel poolfinaali, mängides sel hooajal Itaalia teises liigas. Atlanta on sellega saavutanud ühe parima tulemuse madalama liiga klubina UEFA klubide sarjades. 
Hooajal 2018–19 saavutas Atalanta Itaalia kõrgliigas seni oma parima tulemuse, kui saadi kolmas koht. Järgmisel hooajal suudeti saavutust korrata. Hooajal 2019–20 lõi Atalanta Itaalia kõrgliigas 98 väravat. Esimest korda pärast 1952. aastat lõi kolm ühe klubi mängijat (Luis Muriel, Duván Zapata ja Josip Iličić) Itaalia kõrgliigas ühel hooajal vähemalt 15 väravat. Hooajal 2019–20 osaleti lisaks esimest korda UEFA Meistrite Liigal. Meistrite Liigas jõuti sel hooajal veerandfinaali, kus kaotati Prantsusmaa klubile Paris Saint-Germainile.
Hooajal 2023/24 võitis Atalanta UEFA Euroopa Liiga, kui finaalis alistati Leverkuseni Bayer tulemusega 3:0.
Praegune koosseis.
"Seisuga 9. august 2024"
Bologna FC 1909

Bologna Football Club 1909 S.p.A. on Itaalia jalgpalliklubi, mis tegutseb Bolognas. See mängib riigi kõrgliigas Serie A.
Klubi on asutatud 1909. aastal. Klubi oli 1929. aastal kõrgliiga asutajate seas ning on liigameistriks tulnud seitsmel korral, viimati 1964. aastal.
Praegune koosseis.
"Seisuga 10. juuni 2024"
Cagliari Calcio

Cagliari Calcio on Itaalia jalgpalliklubi, mis tegutseb Sardiinial Cagliaris. Klubi mängib riigi kõrgliigas Serie A.
Hooajal 1969/70 tuli klubi Itaalia meistriks. Sel ajal mängis klubis Itaalia jalgpallikoondise kõigi aegade edukaim väravakütt Luigi Riva. Kõige edukama etteaste rahvusvahelisel tasemel tegi klubi UEFA karika hooajal 1993/94, kui jõuti poolfinaali, kus kaotati Milano Interile.
Alates 2017. aastast on klubi kodustaadion olnud 16 233 pealtvaatajat mahutav Sardegna Arena. Enne seda oli aastatel 1970–2017 kodustaadioniks Stadio Sant'Elia, mis lammutati.
Klubi põhivärvid on sinine ja punane.
Calcio Catania

Calcio Catania on Itaalia jalgpalliklubi, mis hooajal 2017/18 mängib riigi tugevuselt kolmandas liigas Serie C.
Hinnus

Hinnus oli kindlaksmääratud naturaalmaks, mida talupojad pidid feodaalile maa kasutuse eest maksma. Hinnus oli aastast aastasse püsiva suurusega maks, kümnis seevastu määrati igal aastal uuesti. 
Hinnus oli loonusrendi osa. Keskaja jooksul asendus hinnuse andamitena tasumine rahamaksuga.
ChievoVerona

Associazione Calcio ChievoVerona (tuntud ka kui ChievoVerona või lihtsalt Chievo ) on Itaalia jalgpalliklubi, mis aastail 2001–2007 mängis ja uuesti alates 2008. aastast mängib riigi kõrgliigas. 
Klubi asukohaks on Chievo, mis on homogeenne piirkond Verona linnas. Klubi mängib oma kodumänge Marc'Antonio Bentegodi staadionil nagu ka sama linna teised klubid Verona Hellas ja Verona Virtus.
Chievo.
"Seisuga 17. august 2018.
ACF Fiorentina

ACF Fiorentina on Itaalia jalgpalliklubi, mis mängib riigi kõrgliigas Serie A. Klubi kodulinn on Firenze. Alates 1931. aastast on klubi kodustaadion Artemio Franchi.
Fiorentina on kahekordne Serie A võitja (hooaegadel 1955–56 ja 1968–69). Lisaks sellele on klubi võitnud kuuel korral Itaalia karika ja üks kord Itaalia superkarika. 1961 võitis klubi UEFA karikavõitjate karika. Hooajal 1956/1957 kaotati Euroopa karika finaalis Madridi Realile. Hooajal 1990/1991 kaotati UEFA Euroopa Liiga finaalis kahe mängu kokkuvõttes Juventusele.
Praegune meeskond.
"Seisuga 31. jaanuar 2023"
Genoa CFC

Genoa Cricket and Football Club on Itaalia linna Genova jalgpalliklubi, mis mängib riigi kõrgliigas Serie A.
Klubi asutati 7. septembril 1893 ja see on vanim Itaalia ametlik jalgpalliklubi.
Kokku on Genoa tulnud Itaalia meistriks üheksa korda, kuid kõik need võidud pärinevad Itaalia meistrivõistluste esimesest kolmekümnest aastast. 1898. aastal tuli Genoa esimeseks Itaalia meistriks. Viimati tuldi meistriks 1924. aastal. Meistriks tulekute arvult on Genoa Itaalia neljas edukaim klubi. Lisaks on korra võidetud Itaalia karikas.
Klubi kodustaadion on alates 1911. aastast olnud Stadio Luigi Ferraris. 1946. aastast on Genoa seda staadioni jaganud linnarivaali Sampdoriaga.
Rooma Lazio

Società Sportiva Lazio (lühendatult S.S. Lazio' või lihtsalt Lazio) on Itaalia pealinna Rooma spordiklubi, mis on eelkõige tuntud oma jalgpallimeeskonna järgi.
Klubi asutas 9. jaanuaril 1900 Itaalia armee allohvitser Luigi Bigiarelli.
Lazio värvid on valge ja helesinine.
Praegune jalgpallimeeskond.
"Seisuga 1. veebruar 2023"
Jungingeni armukiri

Jungingeni armukiri (ka: Jungingeni armuõigus) oli 13. juulil 1397 Saksa ordu kõrgmeistri Konrad von Jungingeni poolt välja antud akt (armuõigus), mille järgi said Harju-Viru vasallid (Harju-Viru rüütelkond) oma mõisaid pärandada viienda põlveni (ka naisliini pidi).
US Lecce

Unione Sportiva Lecce on Itaalia jalgpalliklubi, mis mängib riigi tugevuselt Serie B.
Viimati mängis klubi riigi kõrgliigas hooajal 2010/11, kust langeti esiliigasse. Scommessopoli kihlveoskandaali tõttu paigutati klubi 2011 kolmandasse liigasse.
Klubi kodustaadion on Stadio Via del Mare, mis mahutab 33 876 pealtvaatajat.
Palermo FC

Palermo F.C. (täisnimi Palermo Football Club) on Itaalia jalgpalliklubi, mis hooajast 2014/15 mängib riigi kõrgliigas. Klubi loodi 1900. aastal Palermos ja see on Sitsiilia vanim jalgpalliklubi.
Reggina Calcio

Reggina Calcio on Itaalia linna Reggio Calabria jalgpalliklubi, mis hooajal 2008/09 mängib riigi kõrgliigas.
AS Roma

AS Roma (itaalia keeles Associazione Sportiva Roma) on Itaalia jalgpalliklubi, mis mängib riigi kõrgliigas Serie A. Klubi kodulinn on Rooma.
Klubi on mänginud kõikidel hooaegadel riigi kõrgliigas, v.a hooajal 1951/52, mil langeti esiliigasse. Roma on tulnud Itaalia meistriks kolmel korral (1942, 1983, 2001), üheksa korda võitnud karika ja kaks korda superkarika.
1961. aastal võitis klubi Messilinnade karika. 1984. aastal kaotas Roma Euroopa karika finaalis Liverpoolile. Hooajal 1990/91 saadi UEFA karikavõistlustel teine koht. 2022. aastal võitis Roma UEFA Euroopa Konverentsiliiga esimese hooaja finaali.
Klubi kodustaadion on Stadio Olimpico, mida jagatakse Lazioga. See mahutab üle 70 000 pealtvaataja ja on suuruselt teine jalgpallistaadion Itaalias.
Praegune meeskond.
"Seisuga 13. märts 2023"
UC Sampdoria

UC Sampdoria on Itaalia linna Genova jalgpalliklubi, mis mängib Itaalia kõrgliigas Serie A.
1991. aastal võitis klubi Itaalia superkarika. Itaalia karikavõistlused on see võitnud neljal korral (viimati 1994). 1990. aastal võideti UEFA karikavõitjate karikas. 1992. aastal kaotati Euroopa karika finaalis Barcelonale.
Sampdoria jõudis pärast nelja aastat pausi tagasi Itaalia kõrgliigasse hooajal 2003/2004. Hooajal 2004/2005 saadi liigas viies kohta ja jõuti Euroopa Liiga alagrupimängudele. Peatreeneri Luigi Delneri juhendamisel jõudis klubi hooajal 2009/2010 liigas neljandale kohale, millega oli võimalus jõuda Meistrite Liiga alagrupimängudele, kuid "play-off" ringis kaotati kahe mängu kokkuvõttes Saksamaa klubile Bremeni Werder. Peatreener Domenico Di Carlo juhendamisel jõuti hooajal 2010/2011 Euroopa Liiga alagrupimängudele. Hooaja lõpus langes Sampdoria halbade tulemuste tõttu madalamasse liigasse ja peatreeneriks määrati Alberto Cavasin. Järgmisel hooajal jõuti tagasi kõrgliigasse.
Klubi kodustaadion on Stadio Luigi Ferraris, mis mahutab 36 703 pealtvaatajat. Sampdoria jagab seda Genoa CFC-ga.
SS Robur Siena

Società Sportiva Robur Siena on Itaalia jalgpalliklubi, mis tegutseb Sienas. Klubi mängib riigi tugevuselt kolmandas liigas Lega Pro.
2014. aastal läks klubi pankrotti. Sama aasta suvel nimetati klubi (toonase nimega Associazione Calcio Siena) ümber Società Sportiva Robur Sienaks. Järgmist hooaega alustati neljandast liigast Serie D.
Torino FC

Torino FC (täisnimi "Torino Football Club 1906") on Itaalia jalgpalliklubi, mis mängib riigi kõrgliigas Serie A.
Klubi asutati 1906. aastal nime all Foot-Ball Club Torino. Torino on läbi aegade üks Itaalia edukamaid jalgpalliklubisid, olles tulnud Itaalia meistriks seitsmel korral. Seitsmest võidust viis pärineb 1940. aastatest, mil klubi meeskonda mängis nime Grande Torino all. 
Klubi edu sai traagilise lõpu 1949. aastal, mil Superga lennuõnnetuses hukkus kogu Torino meeskond. Pärast seda on Torino tulnud Itaalia meistriks vaid hooajal 1975–76. Viiel korral on võidetud Itaalia karikas. Hooajal 1991–1992 kaotati UEFA karika finaalis Amsterdami Ajaxile.
Klubi kodustaadion on Stadio Olimpico Grande Torino.
Praegune koosseis.
"Seisuga 8. september 2024"
"Vaata ka ."
Udinese Calcio

Udinese Calcio S.p.A. on Itaalia linna Udine jalgpalliklubi, mis mängib riigi kõrgliigas Serie A.
Klubi on asutatud 1896. aastal. See on Genoa järel vanuselt Itaalia teine jalgpalliklubi.
Parimaks kohaks Itaalia meistrivõistlustel on Udinesel teine (hooajal 1954–55).
Punalipu orden

Punalipu orden (vene keeles "орден Крaсного Знамени", ka "орден Боевого Красного Знамени" või "орден «Красное знамя»") oli Vene SFNV ja Nõukogude Liidu autasu sõjaväeliste teenete eest.
Vene SFNV Punalipu ordeni asutamine.
Vene SFNV Punalipu ordeni asutas Vene SFNV Kesktäitevkomitee 16. septembril 1918.
Esimesed autasustatud.
Esimesed Vene SNFV Punalipu ordeniga autasustamiseks esitatud olid Vassili Blücher, Vassili Panjuškin ja Kuzmitš (parteiline pseudonüüm; kodanikunimi Filipp Mironov) 28. septembril 1918.
Ordeniga autasustamisest teatati avalikult. Sellepärast on üldlevinud arvamus, et Punalipu orden nr 1 ongi välja antud Blücherile. Kuid Lev Trotskit ei rahuldanud ordenite kvaliteet (oskustööliste sõjaväkke mobiliseerimise tõttu) ja ta esitas Petrogradi mündikojale uue tellimuse. Nii sai Blücher alles 11. mail 1919 oma ordeni kätte. See oli Punalipu orden nr 114. 1937. aastal anti Blücherile ordeni number 1 duplikaat. Kuid juba järgmisel aastal Blücher vahistati ja piinati surnuks.
Vassili Panjuškin, kes pälvis Punalipu ordeni nr 2, oli Smolnõi kaitse juhataja, Venemaa Erakorralise Komitee liige, kes hiilgas Kaasani võtmisel. Panjuškin suri 1960. aastal, kui ta oli 23 aastat mitmes vangilaagris karistust kandnud.
Kuid hulk allikaid väidab, et Punalipu ordeniga nr 2 autasustati 1919 Jona Jakirit Liski, Korotojaki ja Ostrogorski ümber peetud lahingute eest. Võimalik segadus on seotud sellega, et Blücheri autasustamine Punalipu ordeniga oli tollal üldteada, teiste autasustamine mitte nii väga ja Petrogradi mündikojast polnud ordenid veel välja tulnud. Seetõttu võis paljudel inimestel kujuneda arvamus, et Jakir pälvis Punalipu ordeni nr 2. 1937. aastal Jakir vahistati, mõisteti surma ja lasti maha.
Kuzmitš oli varjunimi, mida kasutas Idarindel võidelnud hilisem 2. ratsaarmee komandör Filipp Mironov. Tema pälvis Punalipu ordeni kolmandana. Juba järgmisel aastal mõisteti Mironov reeturina surma, talle anti armu ja saadeti uuesti 2. ratsaarmeega rindele, kuid 1921. aastal vahistati ta uuesti kontrrevolutsioonilises tegevuses kahtlustatuna ja lasti Butõrka vanglas maha.
Jossif Stalinit autasustati Tsaritsõni kaitsmise eest 1919. aasta kevadel Punalipu ordeniga nr 400. See number tundus talle liiga suurena ja ta laskis hiljem endale välja anda duplikaadi, mis kandis Mironovist vabaks jäänud numbrit 3.
NSV Liidu Punalipu orden.
Pärast NSV Liidu moodustamist asutati 1. augustil 1924 NSV Liidu Punalipu orden.
Enne Lenini ordeni loomist oli Punalipu orden Nõukogude Liidu kõrgeim (ja praktiliselt ainuke) sõjaliste teenete eest antav orden.
Punalipu ordeneid on välja antud umbes 580 000.
Afari osariik

Afari osariik on 1. järgu haldusüksus Etioopia kirdeosas. Piirneb kirdes Eritreaga ja idas Djiboutiga.
Osariigi idaosa asub Danakili alangul.
Osariigis asub Yangundu-Rasi rahvuspark. Afari põhjaosas asub Dabbahu vulkaan.
Rahvastikust moodustavad üle 90% afarid.
Ajalugu.
Afari osariik loodi 1994. aastal.
1974 leiti väljakaevamistel Hadari küla lähedal 3,18 miljonit aastat vana Australopithecus afarensis skelett, kes sai nimeks Lucy.
Haldusjaotus.
Afari osariik on jagatud üheksaks piirkonnaks, mis omakorda on jagatud 28 maakonnaks ("woreda") ja Argobba maakonnaks, mis ei kuulu ühtegi piirkonda.
Abhe

Abhe on soolajärv Ida-Aafrikas. Asub Afari alangul Etioopia ja Djibouti piiril.
Järve kallastel on sadu üle 50 m lubjakivisambaid ja palju kuumaveeallikaid.
Järve suubub Awashi jõgi. Väljavool puudub. Järve pindala on 320 km², suurim sügavus 37 m.
Abhe järve kallastel elavad flamingod.
Suvorovi orden

Suvorovi orden (vene keelles "орден Суворова") oli Nõukogude Liidu ja on Venemaa Föderatsiooni sõjaline autasu.
Ajalugu.
Nõukogude Liit.
Kuulsa Venemaa väejuhi Aleksandr Suvorovi (1729–1800) järgi nimetatud autasu loodi Nõukogude Liidu Ülemnõukogu otsusega 29. juulil 1942. Ordenil oli kolm järku.
Venemaa Föderatsioon.
Venemaa Föderatsioon jätkas ordeni väljaandmist.
1. järk.
Suvorovi ordeni 1. järku anti armeekomandöridele väljapaistva juhtimise eest lahinguolukordades. Esimesena sai Suvorovi ordeni 1. järgu Georgi Žukov 28. jaanuaril 1943.
1. järgu orden valmistati 55 mm läbimõõduga plaatinatähest ja 30 mm diameetriga plaatinamedaljonist, millele oli lisatud kullast Aleksandr Suvorovi büst, tammepärg ja kiri Александр Суворов. Plaatinatähe ülemisel otsal on väike rubiintäht.
Suvorovi ordeni 1. järku anti välja 391.
2. järk.
Suvorovi ordeni 2. järku anti korpuse-, diviisi- ja brigaadikomandöridele otsustava võidu eest arvuliselt ülekaaluka vaenlase vastu.
2. järgu orden valmistati 50 mm läbimõõduga kuldtähest ja 25 mm diameetriga hõbemedaljonist. Kiri Александр Суворов tehti punase emailiga. Samuti puudus ordenilt rubiintäht.
Suvorovi ordeni 2. järguga autasustati muuhulgas ka Eesti Laskurkorpuse komandöri Lembit Pärna.
Suvorovi ordeni 2. järku anti välja 2863.
3. järk.
Suvorovi ordeni 3. klassi anti polgukomandöridele, nende staabiülematele ning pataljoni- ja kompaniikomandöridele väljapaistva juhtimise eest, mis tõi kaasa lahingu võidu.
3. järgu orden oli kujunduselt samasugune kui 2. järgu orden, ainult valmistatud üleni hõbedast.
Suvorovi ordeni 3. järku anti välja 4012.
Stella Liebeck

Stella Liebeck (1912 – 4. august 2004) sai tuntuks seoses kohtuprotsessiga McDonald'si vastu.
Juhtum.
27. veebruaril 1992 tellis Stella Liebeck McDonald'si söögikohas läbi auto akna, olles esiistmel kaasreisija, tassi kohvi. Autot juhtis Stella Liebecki lapselaps Chris. Kui Stella Liebeck oli kohvi kätte saanud, sõitis Chris parkimisplatsile, et vanaema saaks kohvile suhkrut ja koort lisada. Parkimisplatsil pani Stella Liebeck kohvitassi põlvede vahele ja hakkas tassilt kaant ära võtma, kuid nii õnnetult, et tass läks ümber ja kuum kohv läigatas talle sülle. Kuum kohv imendus naise jalas olevatesse dressipükstesse ja 90 sekundi jooksul, mil kohv oli kokkupuutes nahaga, arenes välja kolmanda astme põletus. Kannatada said reied, tuharad ja kube, mistõttu vajas Stella Liebeck hiljem naha siirdamist. Stella Liebeck viidi haiglasse, kus ta viibis 8 päeva. Järelravi kestis 2 aastat.
Kahjuhüvitisnõue.
Stella Liebecki ravikulud olid 11 000 dollarit, kuid ta soovis hüvitise suuruseks 20 000 dollarit. McDonald's pakkus hüvitise suuruseks 800 dollarit, kuid sellega hageja ei olnud nõus, siis S. Liebeck palkas advokaadi, kes koostas kohtu poole pöördumise, süüdistades McDonald'sit "ülemäära ohtliku" ja "praaktoodangu" müügis. "Ülemäärase ohtlikkuse" all pidas advokaat silmas kohvi temperatuuri (82–88 °C), kohtudokumentide järgi oli McDonald's saanud sadu kaebusi liiga kuumast kohvist põhjustatud põletuste kohta.
Kohtulahend.
Kohus leidis, et juhtumis lasub McDonald'sil 80% vastutus ja S. Liebeckil 20% vastutus. Kohus tõi välja, et kuigi kohvitassil oli hoiatuskiri, oli see liialt väike. Oma otsuses märkis kohus, et kogu kahjuhüvitis, mida McDonald's peab hagejale maksma, on 2,86 miljonit dollarit, mida hiljem vähendati 640 000 dollarini. Lõplik summa kujunes osapoolte vahelises kokkuleppes ning seda ei ole avaldatud.
Auhind.
Stella Liebecki nimest on saanud nime Stella auhind.
Biostratigraafia

Biostratigraafia on stratigraafia haru, mis keskendub geoloogiliste kihtide (kihi) stratigraafilise korrelatsiooni ja liigestumise uurimisele, kasutades selleks neis kihtides (kihis) leiduvaid fossiile.
Bulgaaria Eurovisiooni lauluvõistlusel

Bulgaaria on osalenud Eurovisiooni lauluvõistlusel alates 2005. aastast.
2005. aastal esindas Bulgaariat džässist inspireeritud bänd Kaffe, kes aga lauluga "Lorraine" finaali ei pääsenud. 2006. aastal esindas Bulgaariat Mariana Popova, kes esitas laulu "Let Me Cry". Ka sellel korral ei pääsenud Bulgaaria finaali. 2007. aastal õnnestus Bulgaarial pääseda edasi poolfinaalist ning saavutada kõrge viienda koha. Bulgaariat esindasid Elitsa Todorova ja Stojan Jankulov, kes esitasid loo "Water". Kuna 2008. aastal korraldati kaks poolfinaali, kaotas Bulgaaria oma automaatse finaalikoha ning osales teises poolfinaalis, kus Bulgaarial ei õnnestunud pääseda finaali, vaid ta jäi poolfinaalis 11. kohale.
Pärast kahte aastat eemalolekut naasis 2016. aastal Bulgaaria Eurovisiooni lauluvõistlusele, kus Poli Genova saavutas lauluga "If Love Was a Crime" finaalis neljanda koha, mis oli Bulgaaria parim tulemus Eurovisiooni lauluvõistlusel. Aasta hiljem saavutas Kristian Kostov lauluga "Beautiful Mess" teise koha. 2019. aasta Eurovisiooni jättis Bulgaaria vahele.
2020. aastal pidi Bulgaariat lauluvõistlusel esindama Victoria, aga Eurovisioon jäeti koroonapandeemia puhangu tõttu ära.
Hääletamise ajalugu (2005–2022 finaalid).
Bulgaaria on "andnud" kokku kõige rohkem punkte järgmistele riikidele:
Bulgaaria on "saanud" kokku kõige rohkem punkte järgmistelt riikidelt:
Eduard Michelson

Eduard Michelson (22. november 1845 Vastse-Kasaritsa mõisavald, Rõuge kihelkond, Võrumaa – 1907 Kroonlinn) oli läti päritolu günekoloog.
Õppis Tartu Ülikoolis arstiteadust.
Abiellus 19. veebruaril 1873 Lydia Emilie Florentine Jannseniga (Lydia Koidulaga).
Praktiseeris tänu äia Johann Voldemar Jannseni abile Tartus günekoloogina ja hiljem Kroonlinnas sõjaväearstina.